text: Populært at spare op til begravelsen
  22 oktober 2011 kl. 09.40
  Bedemand Lars Jensen fra Sønderborg har de seneste måneder tilbudt et nyt abonnement, som indebærer, at man forsikrer sig mod udgiften ved sin egen begravelse. Den ordning er populær.
  Mellem 300 og 400 sydjyder har allerede tilmeldt sig. For et månedligt beløb på 79 kroner sikrer de sig, at børn eller ægtefæller ikke må til lommerne, når begravelsen skal betales.
  - I mit virke som bedemand har jeg oplevet, at mange har haft et behov for at sørge for deres egen begravelse, så det giver jeg dem nu muligheden for, siger Lars Jensen til TV SYD.
  Ordningen har har været genstand for kritik fra forbrugerklagenævnet, der finder det betænkeligt, at der ikke er nogen sikkerhed for de penge,
  der er indbetalt til ordningen.
  Den kritik har Lars Jensen taget til sig og oprettet et selskab, hvor pengene, der kommer ind bliver samlet, så de penge, man har indbetalt,
  er ikke gået tabt, hvis bedemandsfirmaet går konkurs.
  